
UVOD 


Stari ili Drevni Egipat naziv je za jednu od najstarijih civilizacija u povijesti koja je 
nastala prije više od tri tisućljeća na području današnje države Egipat. Poznata je po 
iznimnom kulturnom bogatstvu, arhitekturi, bogovima, vladarima i tajnama koje se do danas 
pokušavaju odgonetnuti. Danas postoje mnogi dokumentarni filmovi i razne studije koje 
običnim ljudima približavaju taj izvanredni svijet. U radu ću iznijeti osnovne karakteristike 
povijesti Egipta, a više ću se pozabaviti velikim vladarima i njihovim doprinosima u kulturi, 
umjetnosti, arhitekturi i dr. 

Faraoni su uživali je status božanstva, apsolutnog vladara i nasljednika Ozirisova sina, 
sokolskog boga Horusa. Riječ faraon potječe od egipatskog naziva Per aa koji označava 
veliku kuću tj. palaču. U preddinastijskom razdoblju postoje dvije države, Gornji i Donji 
Egipat, i dva kralja. Oko 3000. godine pr. Krista ove države ujedinit će se u jednu pod vlašću 
jednog kralja. Faraonski simbol koja predstavlja ujedinjenje bila je dvostruka kruna Gornjeg i 
Donjeg Egipta. Kada kralj nije nosio krunu na glavi je imao pokrivalo ukrašeno horizontalnim 
naborima - klaft. Faraone su nasljeđivali najstariji sinovi. Jednom kada su došli na prijestolje 
njihova vlast je bila neograničena i doživotna. 1 Jedna od najpoznatijih znamenitosti u Egiptu 
su tri velike piramide u Gizi čiji su vlasnici faraoni Keops, Kefiren i Mikerin. Najveći osvajač 
Starog Egipta je Tutmozis III. čija se vlast prostirala od Nubije do Eufrata. Najduže je vladao 
Pepi II. (5. dinastija), čak 90 godina, a najzaslužniji za izgradnju Egipta u Novom kraljevstvu 
je Ramzes II. No, opširnije o svemu ću pisati u nastavku rada. 

Faraonski Egipat obilježava velika, vruća pustinja i rijeka Nil. Grčki povjesničar i 
putopisac Herodot (484.- 424. prije Krista) jednostavno je objasnio: “Egipat je dar Nila“. 
Život na tom području bio bi nemoguć da nema ove velike rijeke. S obzirom na njen tok, jug 
- sjever, drevni Egipat je podijeljen na dvije države Donju (sjevernu) i Gornju (južnu). Takva 
podjela ostaje sve do ujedinjenja 3100. godine prije Krista. Ova važna rijeka svake godine bi 
se izlijevala iz svog korita i plavila zemlju koja bi nakon povlačenja ostala natopljena 
mineralima i pogodna za sjetvu. Proces je bio od ključne važnosti za preživljavanje, a mogao 
se predvidjeti promatranjem položaja zvijezda. Riječ kemet označavala je crnu plodnu zemlju, 
a riječ dešeret tj. crvenu ili neplodnu zemlja. Tijekom godine dolazilo je do izmjene kemeta i 
dešereta koji su ovisili o Nilu i poplavama. Kao materijal za gradnju u Drevnom Egiptu 


1 Stara povijest, moderan magazin za staru povijest, http://www.starapovijest.eu/faraoni-starog-egipta/ 
(posjet 5.5. 2015). 

koristio se vapnenac, pješčenjak, a mogle su se pronaći i druge vrste kamena (granit, bazalt i 
dr.) zatim poludragog kamenja i kristala.” 

Religija je igrala važnu ulogu u životu Egipćana. Vjerovali su u mnogo bogova 
različitih oblika i različitih moći. Tijekom vremena broj bogova se povećavao, a najvažnije je 
uvijek bilo poštovati faraona koji je utjelovljenje boga na zemlji. Simbol dviju država su 
bogovi Horus i Set koji ujedno predstavljaju ujedinjenje ujedno kraljevstvo. U četvrtoj 
dinastiji glavni bog je Sunce pa se faraoni nazivaju sinovima boga Sunca Ra. Osim vjerovanja 
u razna božanstva vjerovalo se i u zagrobni život, čiji je bog bio Anubis. Drevni Egipćani 
razvili su poseban proces, mumihciranje, kojim su pripremah tijelo za vječni počinak. 

Zbog velikog zanimanja za staroegipatsku kulturu nastala je nova grana znanosti - 
egiptologija. Ona se bavi proučavanjem kulture, jezika, religije, a posebno hijeroglifskog 
pisma. Jedan od značajnijih događaja koji je potaknuo daljnja istraživanja je dešifriranje 
hijeroglifa. Ono se ujedno smatra početkom moderne egiptologije. To je pošlo za rukom Jean- 
Francoisu Champollionu. Uspjeh je ostvario 1822. godine dešifriranjem natpisa iz Rosette. 2 3 4 
Istraživačima koji proučavaju povijest Egipta uvelike je pomogla Kraljevska lista, pronađena 
u zapisima antičkih autora koji citiraju djelo nazivajući ga Aegiptica. Listu je sastavio 
egipatski svećen ik Maneton na zamolbu Ptolomeja Filadelfa, a zasniva se na podjeli na 31. 
dinastiju. Kraljevska lista nastala je početkom 3. tisućljeća, a original nikada nije pronađen. 
Također je važan Palermski kamen koji sadrži imena arhajskih vladara o kojima nema 
nikakvih podataka. Najveći dio spomenika čuva se u Palermu. Sljedeći, ah ne i posljednji je 
papirus Torinski kanon, iz doba Ramzesa II. (1290 - 1224. pr. Krista). Njegova važnost je u 
tome što sadrži popis faraona iz mitskih dinastija pa do 18. dinastije. Nažalost veliki dio 
dokumenta je oštećen. 5 

Osim dinastijske podjele Maneton je odredio ukupan vijek Egipatskog Kraljevstva na 
5800. godina. Taj broj je njemački egiptolog Edvard Mayer umanjio na 3100. godina, te je 
takvo mišljenje ostalo do danas. Drugi egiptolog, Carl Richard Lepsius, uveo je podjelu na 
Staro, Srednje i Novo kraljevstvo. 6 

Staroegipatska povijest traje više od 3000. godina pa je slijedom toga, radi lakšeg 
snalaženja, uvedena podjela na podrazdoblja koja se sastoje od 31 dinastije: 


2 Igor Uranić, „ Stari Egipat. Povijest, književnost i umjetnost drevnih Egipćana “ (Zagreb: Školska knjiga, 2002), 
12-14. 

3 Uranić, „ Stari Egipat“, 226-230. 

4 Hrvatska enciklopedija, „ Egiptologija “, http://www.enciklopedija.hr/Natuknica. aspx?ID=17160 (posjet 5.5. 
2015). 

5 Uranić, „Stari Egipaf\ 22-26, 154. 

6 Isto, 24. 

Doba ujedinjenja - oko 3000. pr. Krista 
arhajsko razdoblje (1. i 2. dinastija) - 2955 - 2635. pr. Krista 
Staro kraljevstvo (3 -. dinastija) - 2635 - 2155. pr. Krista 
prvo prijelazno razdoblje (7 - 10. dinastija) - 2155 - 2040. pr. Krista 
Srednje kraljevstvo (11. i 12. dinastija) - 2040 - 1785. pr. Krista 
drugo prijelazno razdoblje (13 - 17. dinastija) - 1785 - 1552. pr. Krista 
Novo kraljevstvo (18 - 20. dinastija) - 1552 - 1070. pr. Krista 
kasno razdoblje (21 - 31. dinastija) - 1070 - 332. pr. Krista 
ptolomejsko razdoblje - 332 - 30. pr. Krista 

7 

rimsko razdoblje - 30. pr. Krista - 395. 

1. DOBA UJEDINJENJA 

U početku su postojale dvije države u kojima su ljudi bili nastanjeni, razdoblje se 
naziva Preddinastijsko. Stanovnici naseljavaju dva prostora: jedno u području delte (Donji 

o 

Egipat), a drugo na jugu oko Hierakonpolisa (Gornji Egipat). Ujedinjenje u jednu državu 
proveo je kralj Narmer oko 3100. godine pr. Krista. Dokaze o tome nalazimo u tzv. 
Narmerovoj paleti. Pronašao ju je Jeames Quibell prilikom iskopavanja u mjestu Kom el 
Ahmaru. Smatra se najvažnijim dokumentom iz doba ujedinjenja. Bogata je likovnim 
prikazima na temelju kojih možemo potvrditi osnivanje zajedničke države i početak 
dinastijske povijesti Egipta. Na prednjoj strani palete Narmer nosi krunu Gornjeg, a na 
stražnjoj Donjeg Egipta. Središnji dio prikazuje dva čovjeka kako jašu životinje čiji su vratovi 
isprepleteni, što je znak ujedinjenja. Paleta sadrži hijeroglifski zapis koji je dešifriran i nosi 
kraljevo ime. Na temelji iznesenih dokaza može se zaključiti daje osnivač prve dinastije i 
ujedinitelj stvarno bio Narmer. Postoje indikacije o tome da su Narmer i Menes, kojeg navodi 
Maneton, ista osoba. Prilikom iščitavanja mnogih citiranja Manetonovih djela uočeno je da on 
ujedinitelja naziva imenom Menes. Sumnje su još jednom potvrđene kada je pronađen pečat 
koji pored imena kralja sadrži natpis men (Menes). Znanstvenici koju su vodili istraživanja na 
kraju su ipak zaključili da se ne može sa sigurnošću utvrditi da se radi o istoj osobi. Unatoč 
toma i danas u literaturi možemo naići na podatak da dva imena označavaju jednog vladara. 7 * 9 


7 Isto, 22, 260-263. 

s Alberto Siliotti, Egipat. Hramovi, ljudi i bogovi “ (Zagreb: Mozaik knjiga, 1999), 48. 

9 Uranić, „Stari Egipat“, 27-29. 

1.1. PISMO 

Jezik i pismo su se vremenom mijenjali pa postoji nekoliko njihovih razvojnih faza. 
Oko 3000. godine pr. Krista razvija se prvo egipatsko pismo - hijefoglifsko. Sastoji se od 
slika, simbola, životinja, ljudi, pojava, predmeta i dr. Jedna slika mogla je predstavljati slovo, 
slog ili cijelu riječ. Pisalo se odozgo prema dolje, s lijeva na desno ili s desna na lijevo. Smjer 
čitanja se određivao prema smjeru pojedinih simbola, najlakše se mogao odrediti prema 
prikazu ljudi i životinja. 10 

Egipćani su koristili još dva pisma: hijeratsko i demotsko. Hijeratsko pismo javlja se 
između 2600 i 2000. godine pr. Krista. Ono predstavlja pojednostavljeni oblik hijeroglifa. U 
kasnijim razdobljima djeca su u školama prvo učila hijeratiku, a kasnije teži oblik tj. 
hijeroglife. Glavno obilježje je pojednostavljenost simbola koja je toliko velika da se ponekad 
ne može razaznati o kojoj je slici riječ. 11 

Demotsko ili narodno pismo nastalo je oko 6. stoljeća pr. Krista. Razvilo se iz 
hijeratike i jednostavnije je za pisanje od prethodnih. Najpoznatiji dokument pisan ovim 
pismom je ploča iz Rosette na temelju koje je Champollion dešifrirao hijeroglife. Dolaskom 
kršćanstva pojavljuje se koptsko pismo. Sastojalo se od velikih slova grčkog pisma sa 
znakovima koji su odgovarali egipatskim glasovima. 12 

2. STARO KRALJEVSTVO (3 - 6. DINASTIJA) 

Trećom dinastijom (2635 - 2570. pr. Kr.) započinje Staro Kraljevstvo ili Stara Država. 
Egipat postaje prava državna organizacija s glavnim gradom Menfisom. Osnivač treće 
dinastije je Đoser. Njegovo ime nalazimo na Torinskom kanonu ispisano crvenom bojom. 
Takav način označavanja koristio se da se ukaže na važnost osobe. Ne zna se točno koliko 
dugo je vladao, pretpostavlja se 19 ili 29 godina. Iza sebe je ostavio prvu i najstariju piramidu 
izrađenu od kamena. Nalazi se u Saqqari i predstavlja vrhunac tadašnje gradnje. Đoser se u 
natpisima oslovljava kao „Zlatno Sunce“ što ukazuje na povezanost sa solamim kultom. Nije 
dugo trebalo da kult dosegne vrhunac. Već u četvrtoj dinastiji faraon Snofru naziva se 
utjelovljenjem boga Sunca-Ra. Nasljednik faraona bio je Đoser-Teti. Izvori datirani u njegovo 
doba nazivaju ga Sekhemhet. Vladao je 6 godina. Egipatski egiptolog Zacharije Goneim 
vodio je istraživanje u Saqqari od 1951-1955. godine. Ondje je pronašao „izgubljenu 
piramidu 44 za koju se mislilo da pripada Đoser-Tetiu. Pronađeni su natpisi sa njegovim 

10 Kristina Šekrst, Igor Uranić „ Staroegipatski jezik. Gramatika, pismo i lingvistički uvod “ (Zagreb: Školska 
knjiga, 2014), 27. 

11 Uranić, „Stari Egipat“, 62. 

12 Šekrst, Uranić, „ Staroegipatski jezik“, 179-180. 

imenom isklesani u kamenu, što je dodatno potvrdilo pretpostavku. Ubrzo je pronađen kameni 
sarkofag te gaje Goneim odlučio otvoriti pred očima javnosti. Otkriće je trebalo biti 
senzacionalno, međutim pokazalo se daje sarkofag potpuno prazan. U medijima se počelo 
pisati o „Faraonovoj podvali“. Goneim je doživio duboko razočaranje te je počinio 
samoubojstvo. Kasnija istraživanja pokazala su da faraon ondje vjerojatno nikada nije bio 
pokopan. 13 

Četvrta dinastija (2570-2450. pr. Kr.) predstavlja svu arhitektonsku raskoš Drevnog 
Egipta. Prvi vladar, Snofru, dao je sagraditi dvije piramide, a poznat je i po vojnim pohodima 
na Sinaj i Libiju odakle se vratio sa velikim ratnim plijenom. Njegov nasljednik Keops 
vlasnik je prve velike piramide iz kompleksa u Gizi. Sagradio je veličanstveno zdanje, ali 
nemamo sačuvan niti jedan prikaz njegova lika koji sa sigurnošću može potvrditi da se radi 
baš o njemu. U papirusu Westkart postoje naznake prema kojima se naslućuje daje sam 
Keops dao projektirati i izraditi plan za gradnju piramide. Herodot ga optužuje da je za svoje 
planove iskorištavao tisuće robova i tjerao ih da obavljaju dugotrajan i težak posao. 

Keopsa nasljeđuje sin Đedefre. U njegovo vrijeme jača solami kult. On je prvi faraon koji 
nosi titulu „sina Sunca“. 14 

Drugu od tri najistraženija i najpoznatije piramide u Gizi sagradio je Kefren. Za njega 
se također pretpostavlja daje bio sin Keopsa. Nakon njegove vladavine kratko vladaju dva 
kralja o kojima nema mnogo informacija. Nakon njih dolazi posljednji veliki faraon četvrte 
dinastije, Mikerin koji također gradi piramidu u Gizi. 15 

U petoj (2450-2290. pr. Kr.) i šestoj dinastiji nema velikih građevinskih pothvata, ali 
javljaju se neka nova obilježja kao što su Tekstovi piramida. Tekstovi su bili uklesani na 
zidovima faraonskih grobnica, a sadržaj im je bio vjersko-mitološki. Vladari šeste dinastije 
grade piramide u Saqqari ali znatno manje. Raskoš gradnje postupno opada prema kraju 
Starog kraljevstva. Valja još spomenuti faraona Pepia II. zbog duge vladavine od čak 90 
godina. 16 


13 Uranić, „Stari Egipat“, 36-38, 48-49. 

14 Isto, 38-39. 

15 Isto, 39-40. 

16 Isto, 40, 42,71. 

2.1. PIRAMIDE U GIZI 


Gradnja piramida u Starom kraljevstvu doseže vrhunac u svakom pogledu. Prvu 
piramidu tzv. stepenastu sagradio je faraon Đoser. Simbol je revolucionarnog skoka jer se po 
prvi puta koristi kamen vapnenac za gradnju. Arhitekt je bio Imhotep, kasnije su ga slavili kao 
božanstvo. Grobnica je prvenstveno trebala imati izgled mastabe međutim Imhotep je 
odlučuje nadograditi. Sastojala se od šest stuba, a cijelo je zdanje bilo ograđeno zidom koji 
odgovara današnjoj rekonstrukciji. S druge strane zidina nalazi se nekoliko objekata: hram za 
štovanje faraona, serdab itd. Serdab je bila prostorija gdje su se nalazile statue pokojnika. 
Ondje je pronađena jedna od prvih statua toga doba, a prikazuje Đosera u prirodnoj veličini. 
Danas ju je moguće vidjeti u Egipatskom muzeju u Kiru. 17 

Uspjehe u gradnji nastavlja Snofru, pripisuju mu se piramide. Nalaze se u Dashuru, 
,,svinuta“, ,,romboidna“ ili „razlomljena piramida“ i „crvena piramida 44 . „Svinuta piramida 44 
dobila je ime zbog karakterističnog izgleda. Građena je tako da ima dva kuta nagiba. Donji 
dio je pod kutom od oko 55 stupnjeva, a prema vrhu ima nagib od oko 43 stupnja. Do danas 
nije razjašnjeno zašto je građena na ovakav način. Postoji nekoliko teorija npr. da ja gradnja 
na takav način bila brža ili da su time htjeli postići stabilnost. Druga piramida posebna je zbog 
crvenih blokova po čemu je i dobila ime „crvena 44 . O njoj se nažalost ne zna mnogo. Prilikom 

IO 

istraživanja 1948. godine ondje je pronađena mumija, ali je ubrzo vrijedan nalaz nestao. 

Posebnu pažnju zaslužuju piramide u Gizi. Potječu iz 4. dinastije i do danas prkose 
vremenu i oduševljavaju. Najstarija i najveća je Keopsova piramida. Poznata i pod nazivom 
„velika piramida 44 zbog visine od oko 150 metara. Uz nju stoje Kefrenova, koja je najbolje 
očuvana, i najmanja Mikerinova. Zajedno čine jedinstven kompleks koji još nije istražen do 
kraja. Ponešto o načinu gradnje možemo saznati od Herodota. On opisuje gradnju i spominje 
period od 20 godina koliko je bilo potrebno za izgradnju prve piramide. Neki od blokova s 
kojima je građeno teže i po nekoliko tona. Možemo samo nagađati na koji način su uspjevali 
podići toliki teret. Prilikom gradnje blokovi su se slagali jedan na drugi i nisu koristili vezivni 
materijal pa je još zapanjujuće koliko vremena su se piramide održale. Slijedom toga razvile 
su se teorije zavjere, a najzastupljenija je da su imali pomoć vanzemaljskih sila. Prvi su u 
veliku piramidu ušli Arapi davne 820. godine. Nakon što su provalili unutra su otkrili sustav 
dvorana i hodnika. Sarkofag koji su pronašli bio je nažalost prazan. Oko tisuću godina 
kasnije, točnije 1818. u piramidu je uspio ući i istraživač Giovanni Batista Belzoni. 


17 Ania Skliar, ,,A Najveće kulture svijeta - Egipat.“ (Rijeka: Extrade d.o.o., 2005), 31-34. 

18 Uranić, „Stari Egipat“, 49-50. 

U unutrašnjosti su otkriveni kanali za ventilaciju. Zanimljiva je činjenica da vode u smjeru 
zviježđa važnog za vječan život faraona. Same piramide se savršeno podudaraju sa 
zvijezdama zviježđa Orion koje su povezivali s bogom vječnosti Ozirisom. Na temelju toga 
neki zaključuju da su tri piramide imale veliki religijski značaj. Mnoga pitanja u vezi 
piramida još su neodgovorena. Skrivaju tajne koje možda nikada neće biti otkrivene. 19 

Ispred Keopsove piramide nalazi se Sfinga. Duga je 57 m i visoka oko 20 m. Ima oblik 
lava s ljudskom glavom. Napravljena je od jednog komada kamena. Nagađalo se daje ona 
također grobnica nekog kralja. U prilog tome ide otvor koji je uočen sa stražnje strane. Ipak je 
dokazano daje prostor nastao prirodnim putem tijekom stoljeća. Prikazuje Kefrena s 
kraljevskim pokrivalom za glavu, te kao božanstvo i kao snažnog čovjeka u liku lava. Glava 
Sfinge je tijekom vremena pretrpjela oštećenja, pa joj danas nedostaje nos ali to ne umanjuje 

• on 

njenu važnost. Kako se nalazi u pustinji vremenom ju je zatrpao pješak. Navodno je 

zahvaljujući tome Tutmozis IV. iz Novog kraljevstva postao faraon. Prema mitu bogovi su 

zapovjedili da oslobodi Sfingu iz pijeska te će zauzvrat zavladati Egiptom. O tome svjedoči 

stela između šapa koju je Tutmozis dao podići. Od pijeska je posve oslobođena tek 1925. 

21 

godine. Nakon toga postaje velika turistička atrakcija kao i cijeli kompleks u Gizi. 

Vidljivo je da u 4. dinastiji faraoni uživaju svu moć međutim, to će se uskoro 
promijeniti. U 5. dinastiji polako jača svećenstvo. Grade se hramovi u čast sve prisutnijeg 
boga Sunca, što znači da dolazi do uzdizanja solarnog kulta. Paralelno se uzdiže i plemstvo. 
Dobivaju sve veće povlastice, a državna blagajna se sve više prazni. Vrhunac nestabilnosti 
dosegnut je u 6. dinastiji kada nakon Pepija II. započinje Prvo prijelazno razdoblje ili Prvo 
međurazdoblje (2155-2040. pr. Krista). 22 

Prvo međurazdoblje obilježeno je napadima azijski narodi, te borbama između plemstva. 
Ovakvo stanje u državi potrajat će do 10. dinastije. Sliku događanja donosi tekst Ipur-urove 
žalopojke. Egiptolozi su neodlučni po pitanju datacije teksta. Većina ih smatra da opisuje 
početak krize.“ 

3. SREDNJE KRALJEVSTVO (11 - 12. DINASTU A) 

Faraon Mentuhotep I. uspio je smiriti stanje pobijedivši u ratu. S njim računamo 
početak 11. dinastije i Srednjeg kraljevstva (2040-1785. pr. Krista). Razdoblje mira dočekano 

19 Uranić, „Stari Egipatj 51-55. 

20 Cinzia Caiazzo, ur, „ Velike tajne arheologije. Piramide, neriješena zagonetka 119-121. 

21 Skliar, ,JSlajveće kulture svijeta 51. 

22 Enrico Cravetto, ur., „ Povijest - Egipat i antička Grčka“, sv. 2 (Zagreb: Europapress holding d.o.o., 2007), 18- 
19 . 

23 Uranić, „ Stari Egipafj 19. 

je s oduševljenjem. Razmjeri su vidljivi u tome što se Mentuhotep I. godinama kasnije slavi 
kao polubog. Ostao je zapamćen po hramu koji je sagradio u Tebi u Deir el Bahriju. Hram je 
služio kao posljednje počivalište kralja. Smatra se da je na vrhu bila manja piramida. Odaja u 
kojoj je ležala mumija nalazi se u stijeni. Slavni Howard Čarter i ondje je istraživao. Pronašao 
je obojeni kip Mentuhotepa ukrašen bijelom i crvenom bojom. Napravljen je da osigura 
kraljevo ponovno rođenje, što je bilo u skladu s vjerovanjem. Pronađen je i sarkofag, ali 
prazan. Stepenasti hram predstavlja inovaciju, jer je isklesan u planini. Najvažnija je 
građevina 11. dinastije. Kasnije će pasti u sjenu kada se, nedaleko od njega izgradi hram 

24 

kraljice Hatšepsut. 

Nasljednici kraljevstva su faraoni istog imena: Mentuhotep II., III., IV. Iako je bio 
uspostavljen mir država je i dalje imala problema s reorganiziranjem i uspostavom stabilne 
politike. Do promjena će doći za vrijeme Amenemhata I. koji dolazi na vlast silom nakon što 
je svrgnuo s prijestolja prethodnika Mentuhotepa IV. Nofertijevo proročanstvo govori o 
dolasku ovog kralja na vlast. Pokazalo se daje tekst napisan u faraonovo doba, a ne u 4. 
dinastiji kako se prije mislilo. Očito je kralj trebao nekako uvjeriti ljude daje predodređen, da 
su ga poslali bogovi, jer je bio u strahu zbog toga što je nasilno preuzeo vlasti. Za suvladara je 
postavio sina Sezostrisa I., nedugo nakon toga strahovi su se ostvarili, Amenemhat I. ubijen je 
u uroti. O ubojstvu pišu dva teksta: „Savjeti Amenemhata sinu Sezostrisu“ i „Životopis princa 
Sinuhea“. Drugi tekst također govori o početku vladavine Sezostrisa. 

Sljedeći važniji vladar je Sesostris III. ili ratnički vladar. Ratovao je protiv Kušita 
kako bi ojačao granična područja. Na njih vodi nekoliko vojnih ekspedicija. Kako bi olakšao 
vojnicima prijelaz preko rijeke Nil, sagradio je kanal kod prve katarakte (kod Asuana). Kanal 
je bio dug 80 metara, a širok 10. Kod druge katarakte 26 dao je sagraditi dvije utvrde koje su 
predstavljale granicu između plemena Kušita i Egipta." Ukrasio ih je postavivši svoje kipove 
na vrh. Osim uspješnog ratovanja provodio je vrlo dobru politiku. Svojim potezima konačno 
je u potpunosti slomio otpor aristokracije i uspostavio stabilnu vlast. Osniva posebna politička 
tijela - Uaret i Đađat. Ova vijeća bila su pod njegovim nadzorom, a glavna zadaća im je bila 

70 

upravljati cijelom zemljom." 


24 Uranić, „Stari Egipat“, 100, 105. 

25 Isto, 104-107, 101-102. 

26 Između mjesta Iken i Buhen u Nubiji. 

27 Grga Novak, „Egipat“, (Zagreb: Jugoslavenska akademija znanosti i umjetnosti, 1967), 104. 

28 Uranić, „Stari Egipat“, 102-103. 

Nakon Sesostrisa III. vladaju manje značajni faraoni: Amenemhat III. i IV. Posljednji 
faraon koji je vladao Srednjim Kraljevstvom bila je kraljica Sobeknofrure. Nakon njene smrti 

9Q 

ponovno započinje razdoblje krize tj. Drugo prijelazno razdoblje (1785-1552. pr. Krista)." 

4. DRUGO PRIJELAZNO RAZDOBLJE (13 - 17. DINASTIJA) 

O drugoj krizi u Starom Egiptu nema mnogo podataka. Egiptolozi tapkaju u mraku i 
na temelji malobrojnih zapisa pokušavaju nešto saznati, odgonetnuti. Ne zna se točan broj 
kraljeva niti redoslijed kojim su se izmjenjivali na prijestolju. Poznati su nam tek neki faraoni. 
Razdoblje krize obuhvaća 13. i 14. dinastiju. Svim dinastijama do tada zajedničko je bilo 
obiteljsko nasljeđe vlasti, ali ne i trinaestoj. Ona označava razdoblje brzih i čestih promjena 
vladara koji nisu u krvnom srodstvu. Kao što je već spomenuto imena vladara koji su nam 
poznati malobrojna su. Zna se za kralja po imenu Hor. Ostao je poznat po piramidi koju je 
dao sagraditi u blizini one Amenemhata III. u Dahshuru. Godine 1894. istraživač De Morgan 
pronašao je njegovu grobnicu. Od grobnih priloga zanimljiv je drveni prikaz faraona. 

Sljedeći je Henđer (ime semitskog podrijetla) ili Userkare za kojeg znamo samo daje imao 
piramidu u Saqqari. U drugom dijelu dinastije poznat je Noferhotep I. O trajanju njegove 
vladavine postoji zapis u Torinskom kanonu koji kaže daje vladao 11 godina. To razdoblje 
uzima se kao najmirnije u 13. dinastiji. 30 

Glavni problem predstavljali su Hiksi. Smatra se da njihova provaljivanja i naseljavanja 
počinju i prije, ali vrhunac je tijekom 15. i 16. dinastije. Ovo razdoblje se prema tome naziva 
još i Vladavina Hiksa (1652-1552. pr. Krista). Zahvaljujući Manetonovim zapisima možemo 
steći predodžbu o krvoproliću koje se dogodilo u zemlji prilikom njihovih provala. Kralj 
Hiksa, Salitis, uspjeva osvojiti gradove Memfis i Lisht, te tako postaje vladar cijelog Egipta i 
osniva 15. dinastiju. Nakon sto su se dovoljno uzdignuli osnivaju prijestolnicu Avaris u Delti. 
Uspjeli su zadržati vlast do 17. dinastije kada ponovno jača egipatska dinastija u Tebi i 
slijedom toga započinje snažniji otpor protiv Hiksa. Detaljan opis jedne od borbi između ova 
dva zaraćena naroda nalazimo na zidovima grobnice faraona Jahmesa (Amosisa I.) u E1 

o i 

Kabu. Amosis I. uspijeva potjerati Hikse, zatim protiv njih nastavlja ratovati u Palestini 
kako bi ih potjerao što dalje. U Palestini osvaja tvrđavu u koji stavlja stražare da opet ne dođe 


29 Isto, 102-105. 

30 Uranić, „Stari Egipat \ 126-127. 

31 Isto, 128-130. 

do povale naroda koji bi ugrozili sigurnost i mir Egipćana. Amosis I. zaslužan je za ponovno 
ujedinjenje Drevnog Egipta i početak nove dinastije i novog razdoblja - Novog Kraljevstva. 

5. NOVO KRALJEVSTVO (18-20. DINASTU A) 

Uspostavom mira i protjerivanjem Hiksa započinje novo blistavo razdoblje iz kojeg su 
ostale sačuvane mnoge veličanstvene građevine, ali i spisi iz kojih saznajemo o tom vremenu. 
Vode se ratovi za proširenje zemlje, koja je najvećeg opsega u vrijeme Tutmozisa III., kada s 
pravom dobiva naslov carstva. Carstvo se prostiralo od Nubije do rijeke Eufrat u Aziji. Nova 
prijestolnica postaje Teba. Javlja se novo glavno božanstvo - Amon-Ra. Predstavlja spoj 
dva boga, nastao zbog povezivanja solarnog božanstva iz Starog i Novog Kraljevstva. U 
pogrebni spisima bog Ra opisuje se kao sunce u zenitu, dok je Amon na zalasku. 34 

Kao stoje već spomenuto Ahmozis stvara novu državu oslobodivši zemlju. 
Amenhotep I., njegov sin, dalje nastavlja jačati državu. U njegovo doba nema velikih 
građevina vjerojatno zato što se nakon neugodnih iskustava sa Hiksima usredotočio na 
unapređenje sustava obrane u Egiptu. Dolazi do ubrzanog rasta vojske i njihova tehnološkog 
napretka. Uvedena su bojna kola s konjskom vučom. Vojnik dobiva novo naoružanje od 
bronce ili željeza. Najveća inovacija tada je željezni mač. Vojnici postaju privilegirani 
društveni sloj, a javlja se prva plaćenička vojska. Također se nastavlja s gradnjom utvrda za 
obranu duž granice. Značajnije borbe vodi Tutmozis I. Nije bio izravni nasljednik trona već je 
oženivši kćer Amenhotepa I. stekao prvo na vlast. Do druge godine svoje vladavine uspijeva 

TC 

proširiti vlast do trećeg katarakta. Jačinu svoje vojske demonstrirao je dolaskom sve do 
Eufrata gdje postavlja stelu u znak pobjede. Pobjeda nije bila prava jer narodi na tim 
područjima i dalje provode politiku samostalnosti. Pravo pokoravanje zemalja do Eufrata 
provest će tek Tutmozis III. 36 


32 Novak, „ Egipat “, 133. 

33 Cravetto, ur., „ Povijest-Egipat i antička Grčka“, 29. 

34 Igor Uranić, „Ozi risova zemlja. Egipatska mitologija i njezini odjeci na zapadu “, (Zagreb: Školska knjiga, 
20051,235. 

35 Kod mjesta Tombos u Nubiji. 

36 Uranić, „Stari Egipafj 131-132. 

5.1. HATŠEPSUT 


Treća kraljica Egipta bila je glavna žena Tutmozisa II. Imali su kćer Nofrure, ali ne 
sina nasljednika. Vlast nad Egiptom, nakom smrti faraona, pripala je Tutmozisu 
Menkheparreu, sinu s drugom ženom. Hatšepsut je iskoristila činjenicu daje nasljednik dijete 
te preuzima vlast. Prvo je vladala kao suvladar, a kasnije, u drugoj ili sedmoj godini vladavine 
proglašava se faraonom i u cijelosti preuzima vlast. Da bi dokazala svoje pravo na prijestolje i 
povezanost s bogom Amonom dala je na zidovima svog posmrtnog hrama u Deil el Bahriju 
uklesati priču o tome kako je rođena. Prema slikovnom prikazu otac joj je sam bog Amon. 
Također se pobrinula da se u priči spomene kako ju je Tutmozis I. predodredio za nasljednicu. 
Za njene 15-godišnje vladavine (1483-1468.pr. Krista) nije bilo ratova. Važna je i zbog 
gradnje jednog od prvih velikih kultnih hramova i ekspedicije koju je povela u Punt (područje 
današnje Somalije). Šalje pet velikih brodova na put koji su se vratili nakrcani svakojakim 
teretom. Uvezli su tamjan, mirtu, bjelokost, razne pomasti, ebanovinu, pse, majmune itd. 
Kraljičin potuhvat također je prikazan na zidovima njenog posmrtnog hrama. 

Čast projektiranja kraljičina hrama imao je Amonov svećenik Senenmut. On se često nalazio 
u kraljičinoj blizini, pomagao joj oko ekonomije i oko odgoja njene kćeri Nefrufe. Djetinjstvo 
provodi u siromaštvu, naglo se uzdiže kada upozna kraljicu te postaje njen ljubavnik. Koliko 
mu je vjerovala govori činjenica daje smio boraviti u prostoriji gdje je čuvala krunu, osim 
toga prepušta mu upravljanje i organizaciju oko izgradnje hrama. Povjerenje je naglo nestalo 
u trenutku sada Senenmut za sebe gradi grobnicu u blizini kraljičine. Pretjerao je pa biva lišen 
svih počasti, njegov lik je uništen a grob razrušen. Nedugo nakon toga Hatšepsut se povlači s 
vlasti. Pretpostavke govore da je protjerivanjem ljubavnika zapravo pokopala samu sebe, jer 
je on bio taj koji u rukama drži ekonomiju zemlje, a sada Hatšepsut nije znala sama nastaviti s 
upravljanjem države. 

Hram u Deil el Bahriju predstavlja početak gradnje u Novom kraljevstvu. U svoje 
doba bio je vrlo raskošno uređen. Isklesan je u stijeni, sastoji se od tri terase zamišljene kao 
stepenice. Prema zapisima postojala su umjetna jezera i drveće. Zelenilo je zasigurno bilo 
uočljivo i privlačno naspram jednoličnosti pustinje. Hram je posvetila onozemaljskom ocu 
Amonu, božici Hator i bogu mrtvih Anubisu. 

U unutrašnjosti je pronađena statua izrađena od bijelog mramora. Prikazuje kraljicu poput 
muškog faraona, ali s izraženim ženskim atributima kao što su trepavice, nos, usta. 


37 Uranić, „Stari Egipat \ 132-133. 

38 Isto, 162-163. 

Zanimljivo je što se tijekom života i sama predstavljala kao muškarac. Tako se odijevala te 

OQ 

dala ukloniti sve nastavke u naslovima i imenima koji označavaju ženski rod/ 

5.2. TUTMOZIS III. 

Odlazak kraljice Hatšepsut s vlasti pod velom je tajne. Pretpostavke su da ju je dao 
ukloniti isti onaj dječak kome je otela vlast - Tutmozis III. Uranić spominje pronalazak jame 
s razbijenim kolosima kraljičina lika, te pretpostavlja daje to vjerojatno djelo Tutmozisa. 
Kralj nije stao na tome nego je dao izbrisati njeno ime i zamijeniti ga svojim ili očevim. 
Prikaze kraljice uništio je do neprepoznatljivosti. Želio je izbrisati njeno postojanje, učiniti da 
zauvijek bude zaboravljena. 40 

Nakon ustoličenja novi faraon započinje ratovanja u svrhu proširenja vlasti. Prvi veliki 
pohod usmjerio je na sjeveroistok gdje dolazi do pobuna protiv Egipta pa je to trebalo smiriti. 
Najveći otpor pružao je grad Megid. Godine 1469. pr. Krista kralj kreće u pohod. Opsada 
grada trajala je sedam mjeseci, nakon kojih ga Tutmozis osvaja. Drevni Egipćani ponosno 
opisuju pobjedu govoreći da vrijedi kao pobjeda nad tisuću gradova. Tutmozis III. 
najpoznatiji je zbog podviga kojim je proširio državu sve do četvrtog katarakta. Kraljevstvo 
tada stječe naziv carstva koje se prostiralo pojasom dužine od čak 3400 kilometara. 41 

Proširenje zemlje išlo je otprilike sljedećim tokom. Prvo vodi napad na Mitani te s 
vojskom dolazi do Eufrata. Ondje podiže stelu o pobjedi. Međutim, i dalje dolazi do otpora 
protiv egipatske vlasti. Stoga pokreće još jedan pohod. Uspijeva podvlastiti Kadeš i svrgnuti 
njegova kralja pa uspostavlja egipatsku granicu kod Eufrata. Borbama je pokazao moć svoje 
vojske i time dobio titulu ratnika kako ga danas nazivamo u literaturi. Susjedni narodi tada su 
uvidjeli snagu njegove vojske. Njihovi kraljevi šalju raznorazne poklone Tutmozisu kako bi 
na taj način kupili mir. 

„Tutmozis III bio je tada najmoćniji vladar svijeta: od Eufrata do četvrte nilske 
katarakte, kroz 18 stupanja geografske širine, širilo se njegovo carstvo, postavljeno na čvrste 
temelje. Punt na Crvenom moru i Cipar na Sredozemnome moru priznavali su njegovu 
vrhovnu vlast, a Kreta i otoci Egejskog mora često su mu slali znakove poštovanja i darove, 
priznavajući tako neku vrstu egipatskog suvereniteta.“ 43 


39 Skliar, ,JVajveće kulture svijeta ", 86-87. 

40 Novak, „ Egipat 140. 

41 Uranić, „Stari Egipat ,“ 134. 

42 Novak, „Egipat", 141-142. 

43 Novak, ,£gipat\ 142. 

Nakon smrti velikog faraona nasljeđuje sin Amenhotep II. Tada su se gradovi južno od 
Kadeša pobunili smatrajući da im sada, kada je veliki ratnik mrtav više nitko neće stati na 
kraj. Prevarili su se, novi kralj ubrzo ih uspijeva poraziti. Odnosi između Mitanije i Egipta 
uskoro će se poboljšati jer Mitanci dobivaju nove neprijatelje, ratnički narod s Bliskog Istoka 
- Hetite. Mitanci će se naći u sve težem položaju pa će sklopiti savez s Egiptom protiv Hetita. 
Ova dva naroda polako se zbližavaju pa će Tutmozis IV. za ženu uzeti kćer mitanskog 
kralja. 44 

5.3. AMENHOTEP III. 

Ovim faraonom započinje još jedno mirno razdoblje, ako izuzmemo manji pohod na 
Nubiju. Zaslužan je za velike građevinske poduhvate i razvoj umjetnosti. Nekoliko je toga po 
čemu ja pamtimo: „Ostaci njegova golemog hrama, dva, preko 20 m visoka, kolosana njegova 
kipa (tzv. Memnonovi kolosi), njegov veliki dvor nedaleko hrama, umjetno basnoslovno 
uređeno jezero za njegovu ženu Teje, hramovi koje je po cijelom Egiptu dao podići mjesnim 
bogovima, kipovi, slike, skarabeji, nakit što se u obilnoj mjeri sačuvao...“ 45 
Dok je on uživao u bogatstvu u Siriji postupno opada egipatska moć. Riješio je to 
diplomatskim putem. Ova vrsta politike bila je uspješna u njegovo doba, kasnije baš i ne. 
Mnogo je sačuvanih podataka iz života Amenhotepa III i njegova nasljednika zahvaljujući 
najstarijem sačuvanom arhivu iz Amarne. 46 

6. RAZDOBLJE AMARNE 

Faraon Amenhotep IV. poznat po velikoj vjerskoj reformi začetnik je razdoblja 
Amarne. Prema Uraniću ono traje od 1346-1334. pr. Krista. Amenhotep IV. na prijestolje 
dolazi kao dječak. Majka Teje za ženu mu određuje Nefertit. Prijevod njenog imena znaći 
„ljepotica koja je došla“, po svemu sudeći iz kraljevstva Mitani. U trenutku vjenčanja 
Amenhotem IV. imao je svega četrnaest, dok je Nefertit bila pet godina starija. Kao 
šesnaestogodišnjak kralj po treći puta postaje otac. Imali su šest kćeri, ali nijednog sina koji bi 
naslijedio oca. Mladi bračni par osniva novi grad, Aheraton koji će postati novom 
prijestolnicom. Nalazio se na području današnjeg Teli el Amarna. Iznenađuje daje gradnja 


44 Uranić, „Stari Egipat“, 135-136. 

45 Novak, „ Egipat \ 144. 

46 Isto, 144-146. 

trajala svega dvije godine i to na vrlo nepogodnom terenu pustinje. U novom kraljevskom 
gradu kralj naređuje izgradnju grobnice u kojoj ipak nije bio pokopan. 47 

Nefertit i Amenhotep IV. nisu vjerovali Amonovu svećenstvu. Prvenstveno zato stoje 
cilj svećenstva bio stvoriti državu koja bi u potpunosti bila vjerskog karaktera. Zbog toga se 
kraljevski par bojao da bi se mogli okrenuti protiv njih. Odvajaju se od svećenstva i stvaraju 
svoju veliku religiju. Kako se odrekao boga Amona Amenhotem IV. mijenja ime u Ehnaton 
što znači službenik Atonov. Dakle, vrhovni je sada bio Aton-bog solamog diska. Prikazivao se 
kao Sunčev krug iz kojeg se pružaju zrake. Na krajevima su imale male ruke koje nose ankh, 
simbol života. U to vrijeme strogo se zabranjivalo koristiti riječ ,,bogovi“, jer prema novoj 
religiji postoji samo jedan bog. Kako s Ehnaton bližio ovozemaljskom kraju tako je i njegova 
reforma polako kopnjela. Zauvijek će se ukinuti za njegovih nasljednika. 

Još za života kao suvladara kralj postavlja Semenhkarea, supruga prve kćeri 
Meritaton. Prema izvorima još za kraljeva života odabranik se odrekao Atona i vratio 
vjerovanju u boga Amona te tada automatski prestaje biti kompetentan kao nasljednik. Ubrzo 
umire, a nedugo nakon toga za njim u vječni počinak odlazi i faraon. Kraljicom nakratko 
postaje treća kći Anhesenpation. Za nju je zanimljivo daje bila Ehnatonova kći, a pred kraj 
vladavine i supruga. Udovica se ponovno udaje za kraljevića Tut-ank-Atona koji će postati 
najpoznatiji faraon. 49 

Nefertit je nestala sa scene u 13. godini Ehnatonove vladavine. Pretpostavlja se daje 
nakon smrti kćer Maketaton s ostalim kćerima otišla u palaču Atonov zamak i povukla se iz 
javnog života. Nakon smrti kralja pokušala je vratiti moć. Moli hetitskog kralja Šupiluliuma 
da joj pošalje sina za kojeg će se udati te ponovno postati kraljicom. Kraljević Zananzu 
nikada nije došao, vjerojatno je ubijen na putu u Egipat. 50 

Ehnatonovo razdoblje ima novine koje se tiču umjetnosti. Prikazivanje kraljevskog para 
svakako je učestalije nego prije. Prikazuju se s kćerima, iznad njih nalazi se prikaz boga 
Atona kako pruža zrake prema njima. Reljefni prikazi privlače pažnju zbog neobično 
izduženih glava. Edvard Mayer smatra da su Mitanci stvarno imali takav oblik glave. Ako 
pretpostavimo da Nefertit dolazi iz spomenutog područja tada je njen slučaj riješen. Izgled 
faraonove glave posebno su proučavali francuski neurolozi. Došli su do zaključka da je 


47 Philipp Vandenberg, „Koljevka na Nilu. Nefertiti,Ehnaton i njihovo doba“, (Zagreb: A3 dana, 2000) 19, 22- 
24, 27. 

48 Isto, 49-50, 53. 

49 Isto, 66-67, 120. 

50 Isto, 118-120, 127-128. 

bolovao od lipodistrofije 51 te zbog toga tako izgledao. Naravno to ne možemo sa sigurnošću 
reći, sve ostaje na pretpostavkama. 

6.1. TUTANKHAMON 

Najpoznatiji faraon nije zapamćen po uspješnoj vladavini, niti ratovanju ili pak 
gradnji. Postao je senzacija kada je Howard Čarter pronašao njegovu grobnicu neopljačkanu, 
punu vrijednih predmeta. 

Točno porijeklo Tutankhamona ne zna se. Najzastupljenija teorija govori daje 
novoizabrani kralj sin Ehnatona ijedne od njegovih žena, ali ona se ne može potvrditi sa 
stopostotnom sigurnošću. Na vlast dolazi u ranom djetinjstvu, tada nosi ime Tut-ankh-aton 
zbog i dalje prisutne Atonove monoteističke religije. Ime mijenja u Tut-ankh-amon nakon 
vračanja stare vjere u više bogova s glavnim bogom Amonom. Prilikom dolaska na vlast bio 
je još dječak. Nije znao voditi državu stoga je bio laka meta manipulatorima. Iza njega stajali 
su savjetnici od kojih je glavni tajnoviti Eje (Uranić ga naziva Aj). Tijekom vremena on će 
zauzeti najviše položaje. Mladi faraon bio je pijun u rukama iskusnijih savjetnika. Dijete - 
kralj, kako ga još nazivaju u literaturi, umire oko 19 godine. Nakon otkrića grobnice na 
mumiji je uočena rupa na stražnjoj strani lubanje što dovodi do pretpostavke daje kralj 
ubijen. Zločin se morao brzo prikriti a kako još nije bila sagrađena grobnica dostojna kralja 
sahranjen je u već postojećoj. Ubojicom se smatra spomenuti Eje koji zatim nasljeđuju krunu 
oženivši Tutankhamonovu ženu. Vlada četiri godine, nakon njega na vlast dolazi vojskovođa 
Horemheb. Nakon trinaest godina vladavine umire, s njegovom smrću završava 18. 
dinastija. 53 

6.1.1. OTKRIĆE GROBNICE 

Može se reći da potraga za grobnicom započinje kada Hovvard Čarter upoznaje 
engleskog lorda Georga Herberta Carnarvona. Lord je bio poznat po velikoj zbirci starina, u 
Egipat je došao u potrazi za novim stvarima koje bi upotpunile njegovu kolekciju. Dobiva 
dozvolu za iskopavanje i angažira Čartera. Iskopavanja su trajala par godina kada je 
Camarvon odlučio odustati i prekinuti subvencije. Čarter ostaje uporan i nastavlja dalje. 
Godine 1922. radnici su iskopali mala vrata. 54 

51 „Lipodistrofija je promjena u raspodjeli masti u tijelu. Može se manifestirati na dva načina: nakupljanjem 
masti na pojedinim dijelovima tijela (trbuhu, grudima, ramenima, vratu, potkožno u obliku čvorova) ili 
gubljenjem masti na nekim dijelovima tijela (rukama, nogama, licu, stražnjici)." (Nuspojave, 
http://www.aids.hr/zivjeti-pozitivno/nuspojave/ posjet 28.5.2015) 

52 Isto, 125-129. 

53 Isto, 129-133, 135-138. 

54 Uranić, „Stari Egipat\ 144-145. 


15 



Na njima se nalazio pečat Doline kraljeva stoje značilo da grobnica nije otvarana 
stoljećima. Prilikom ulaska unutra ipak je utvrđeno daje već netko davno prije bio tu jer su 
uočeni znakovi provale na trećim vratima unutar grobnice. Grob se sastojao od hodnika i 
četiri prostorije gdje su pronađeni vrijedni nalazi. Prostorije su ispražnjene u veljači 1923. 
godine te se nastavilo s otvaranjem vrata gdje se nalazila mumija faraona. Najvrijedniji 
predmeti iz grobnice su Tutankhamonova zlatna pogrebna maska i sarkofag koji se sastoji od 
tri bogato ukrašena lijesa unutar kojih se nalazila mumija. Sarkofag je otvoren 1924. godine, a 
pred kraj 1925. mumija je predstavljena stručnjacima koji su provodili istraživanja na njoj. 55 

Ania Skliar u svojoj knjizi nabraja nakit, žezla, zlatni stolac, trube, razne posude, 
kraljevo prijestolje izrezbareno u drvu, obloženo zlatom i dragim kamenjem i mnoge druge 
vrijedne predmete. 56 Blago se čuva u muzeju u Kairu gdje gaje moguće pogledati. 

Za veliko otkriće veže se takozvano prokletstvo faraona. Ubrzo nakon otkrića 
nekoliko radnika je preminulo, kasnije i sam Camovon. Međutim, krivac nije bila neka drevna 
magija već vjerojatno gljivica koja se širi zrakom i napada dišne organe. Prokletstvo nije 
djelovalo na Čartera suprotno tome on doživljava duboku starost. 

7. RAMESIDI 

Vrhunac Novog kraljevstva događa se u 19. dinastiji. Usponu do vrhunca najviše je 
pridonio Ramzes II. Osnivač dinastije jedan je drugi faraon - Paramese. Za nasljednika ga 
odabire Horemheb pošto nije imao sina. Vladao je kratko, a nakon njega dolazi Seti I. On 

co 

započinje gradnju hramova koja će za vrijeme Ramzesa II. doseći vrhunac. 

Ramzes II. vlada čak 67 godina (1290-1224. pr. Krista). 59 Gradnju je podigao na visok 
nivo. Poznati su „pojedini dijelovi Karnaka, Ramezej, jedan hram u Memfisu, dva izvanredna 
špiljska hrama u Abu Simbelu, Gerf Husein, Es Sebua itd.“ 60 

Već na početku vladavine morao je vojno intervenirati zbog azijsko-sirijske pobune iz 
koje nastaje bitka kod Kadeša. U bitci nitko nije pobijedio, obje su vojske pretrpjele gubitke. 
Unatoč tome Egipćani bitku slave kao pobjedu. Nakon nekoliko godina ratovanja potpisan je 
mirovni ugovor između Ramzesa II. i Hatušilija III. To je bio prvi mirovni ugovor u povijesti 
uopće. Ramzes II. imao je tri glavne žene, a s njima preko pedesetero djece. Nasljeđuje ga sin 
Merenptah koji se nalazio tek na trinaestom mjestu za nasljeđe. Sva braća koja su na popisu 

55 Cinazia Caiazzo, ur., „Tutankhamon. Otkriće grobnice^, (Zagreb: Vjesnik d.d., 2013) 40-48. 

56 Skliar, ,JStajveće kulture svijeta 121. 

57 Uranić, „ Stari Egipat\ 147-149. 

58 Isto, 154. 

59 Uranić, „Stari Egipat“, 154. 

60 Isto, 157. 

za krunu bila prije njega umrla su prije Ramzesa pa se tako Merenptah našao na redu. U petoj 
godini vladavine morao se sukobiti s Libijcima jer su narušavali stabilnost Egipta svojim 
stalnim naseljavanjima. Natpis u Karnaku kaže da se kralju u snu ukazalo božanstvo Ptah, dao 
mu moć i naredio neka krene u borbu. Poslušao gaje i pokorio Libijce. 61 

Dalje redom vladaju Amenemese, Ramzes Siptah i zadnja u nizu, kraljica Tauseret. 
Njenom smrću prestaju vladati kraljevi koji su bili u srodstvu s velikim Ramzesom II. 62 

Dvadeseta dinastija započinje nizom slabih vladara o kojim se ne zna mnogo. Svi oni, 
osim prvoga (Setnakht) nazivaju se imenom Ramzes sve do posljednjeg Ramzesa XI-og. 

U ovom razdoblju država ponovno polako tone u krizu. Između ostalog počinju česte pljačke 
vrlo bogatih grobnica. Stvar pokušavaju riješiti svećenici sklanjajući mumije u brda na teško 
dostupna mjesta kako bi zaštitilo tijelo koje je bilo važno za život na drugom svijetu. Ukoliko 
bi mumija bila uništena to je značilo dugu smrt tj. nemogućnost ponovnog oživljavanja na 
nebu. Jedno od takvih skrovišta 1891. godine otkrio je egiptolog Daresey. Sedam godina 
kasnije otkriveno je još jedno takvo mjesto, ovaj puta zasluge idu Victoru Loretu. 

U prvom skrovištu pronađenoj je 158 mumija svećenika, a u drugoj su otkriveni 63 „ukopi 
Amenhotepa II, Amenhotepa III, Merenptaha, Ramzesa V, Ramzesa VI, Setija II, Siptaha i 
Tutmozisa III, te dugokosa ženska mumija za koju se pretpostavlja da je tijelo kraljice 
Teje.“ 64 

Sto se tiče arhitekture najviše se gradi u okolici Tebe. Između ostalih treba spomenuti 
komplekse hramova u Karnaku i Luxoru. U Kamaku gradnja započinje još u Srednjem 
kraljevstvu. Neki od faraona koji su ondje gradili su: Tutmozis III, Seti I, Ramzes II i dr. 
Značajni su piloni 65 koje grade „Tutmozis I, Horemheb, Ramzes III, Tutmozis III, Amenhotep 
III. i drugi faraoni Novog kraljevstva i kasnog razdoblja te ih je u ptolomejskom dobu već 
bilo deset.“ 66 Hram je golem, širok je oko 103 metra, a dug 52 metra. Imao je 16 velikih 
stupova, te dva središnja u visini od 25 metara. Postojala je avenija sfingi kojom je bio 
povezan s hramom u Luxoru. Gradnja hrama u Luxoru započinje u 18. dinastiji za vrijeme 
Amenhotepa II., a završava u vrijeme Ramzesa II. Posvećenje bogu Amonu i dug čak 260 
metara. 67 


61 Isto, 155-157. 

62 Isto, 157. 

63 Isto,158-160. 

64 Isto, 159. 

65 Građevine kvadratnog oblika visokih, kosih zidova što stoje u parovima označavajući ulaz u hram. (Uranić, 
165.) 

66 Isto, 165. 

67 Isto, 163-166. 

Ramzesu II. pripada posebno mjesto u arhitekturi. Na ulazu u njegov špiljski hram u 
Abu Simbelu sjede četiri statue faraona visoke 20 metara. Iznad ulaznih vrata postavljena je 
statua boga Sunca, Ra-Horahtea. Hram se sastoji od velike dvorane od oko 70 metara i manjih 
dvorana. Zanimljivo je to što u određenim dijelovima dana Sunce obasjava određene statue. 68 

Hramu je prijetila opasnost od uništenja zbog podizanja razine vode prilikom gradnje 
hidrocentrale na Nilu. Tada je pokrenuta milijunska intervencija UNESCO-a te je cijeli hram 
izrezan na velike komade i preseljen. Akcija spašavanja baštine završena je 1968. godine. O 
drugoj velikoj građevini, palači Rcimzesova kuća možemo samo maštati ne temelju opisa iz 
Papirusa Anastazij br.3 jer su ostaci malobrojni. 69 

8. KASNO RAZDOBLJE (21-31. DINASTIJA) 

Egipat polako tone u sve dublju krizu izmiješanu s čestim promjenama vladara. Kasno 
razdoblje traje u rasponu od 10. dinastija ili od 1070-332. pr. Krista. Ne postoji jaka središnja 
vlast, svećenici se prozivaju vladarima i nose njihove titule iako nemaju stvarnu moć. O 
kraljevima nema mnogo informacija. Prvi vlada Smendes, zatim Amenemnisu, Psusensis I, 
Siamon te Psusensis II. Krizu iskorištavaju Libijci, preuzimaju vlast i osnivaju 22. dinastiju. 

U vrijeme trećeg libijskog kralja, Šešonka II, dolazi do raspada na dvije paralelne dinastije. U 
Tebi se priznaje vlast kralja Petubastisa (23. dinastija), dok u Memfisu i dalje vlada 22. 
dinastija koja se još naziva taniskom. Niz slabih vladara imamo u 24. dinastiji osnovanoj na 
delti u Saisu. Sljedeću, 25. dinastiju osnivaju Etiopljani. Ovo razdoblje obilježeno je stalnim 
borbama između različitih dinastija. Situaciju iskorištavaju Asirci, napadaju Egipat u nekoliko 
navrata sve dok pod vodstvom Ašurahidina nisu uspjeli ući u Memfis i opljačkati ga. Godine 
667. pr. Krista kralj Asurbanipal s vojskom dolazi do Tebe, proglašava svoju vlast u Egiptu i 
osniva 26. dinastiju. Protiv vlasti Asiraca pobunio se svećenik Tanutamon iz Tebe. S vojskom 
kreće u napad međutim doživljava katastrofalan poraz. Teba biva uništena i opljačkana, tada 
počinje njena propast. 70 

Tijekom saiskog razdoblja (664-525. pr. Krista) prestaje opasnost od Asirskog Carstva 
jer ono nestaje pod napadima Medijaca. Tada prijete drugi neprijatelji: Babilonci i Medijci. 
Prvi veći sukob između Babilonaca i Egipćana zbio se 605. godine pr. Krista kod Karkemiša 
kada Egipćani gube. Protiv Egipta digla se i nubijska država Napata. Ondje s uspjehom ratuje 
faraon Psametik II. Za vrijeme vladavine Psametika III. jača perzijska vlast protiv koje nije 

68 Skliar, ,JSlajveće kulture svijeta 122-123. 

69 Uranić, „Stari Egipat“, 170-171. 

70 Uranić, „Stari Egipat“, 186-191. 

bilo izgleda. Kambis osvaja Menfis, ulazi u Egipat i odvodi u ropstvo kralja Psametika. 
Započinje doba perzijske vladavine, a s time i 27. dinastija. Novi vladari ostat će do 404. 
godine pr. Krista kada dolazi do ustanak i oslobađanja cijelog Egipta. Ponovno vladaju 
egipatski vladari od 28. do 30. dinastije zaključno s faraonom Nektanebom II. Nakon toga 
opet dolazi do perzijske okupacije koja traje deset godina (342-332. pr. Krista). Godine 332. 
pr. Krista Aleksandar Veliki ulazi u Egipat gdje ga dočekuju kao osloboditelja. Započinje 
doba dinastije Ptolomeja koja će trajati sve do 30. godine pr. Krista i dolaska Rimljana. 71 


Isto, 192-193, 207-209. 


19 



ZAKLJUČAK 

Stari Egipat je jedna od najranijih drevnih civilizacija koja još uvijek skriva mnoge 
tajne. Važna je zbog toga stoje za sobom ostavila zanimljivu i bogatu umjetnost, arhitekturu i 
dr. Iako je provedeno stotine istraživanja, napisano isto toliko knjiga i snimljeno 
dokumentaraca nikada se neće saznati sve. Egiptolozi slažu kockicu po kockicu kako bi 
stvorili sliku povijesti. Puno toga se još treba otkriti i smatram da se nikada neće saznati sve, 
ali i ono što dosad znamo dovoljno je da se ova civilizacija smatra veličanstvenom. 

Egiptom su vladali faraoni. Pojam faraon potječe od riječi „Per aa“ što označava „veliku 
kuću“ čiji je glavni zadatak bilo određivanje poreza. Faraoni su smatrani božanstvom na 
zemlji, imali su svu političku moć, a neki od njih istaknuli su se i kao veliki graditelji, ratnici 
itd. 

Donji i Gornji Egipat ujedinjuje kralj Nanner, da nije bilo ovog ujedinjenja možda 
bismo učili o nekom drugačijem Egiptu, a ne ovakvom kakvog danas poznajemo. Nakon 
stvaranja jedne države formira se glavni grad Memfis, koji je do tada bio glavni grad Donjeg 
Egipta. Tijekom Srednjeg kraljevstva postupno će se izdignuti Teba te postati središtem 
države. 

Jedna od simbolika Egipta su tri piramide u Gizi. Nepojmljivo je da su ljudi prije 
toliko godina s vrlo primitivnom mehanizacijom uspjeli sagraditi nešto tako veliko, savršeno i 
jedinstveno. A mi sa svom današnjom tehnologijom ne možemo sa sigurnošću reći na koji 
način su sve to sagradili tj. kako su npr. prenosili blokove teške i po nekoliko tona. Najveće 
nasljeđe umjetnosti i arhitekture ostalo nam je iz Novog kraljevstva (Hram u Abu Simbelu, 
hram u Deil el Bahriju, hramovi u Karnaku i Luxoru itd). Ono također za sobom ostavlja neke 
od najvećih faraona npr. veliki ratnik Tutmozis III, vjerski refonntor Amenhotep IV, Ramzes 
II te nezaobilazni Tutankhamon. Tutankhamon je politički bio bezznačajan, ali vrlo važan u 
našem vremenu zbog pronalaska netaknute grobnice pune vrijednih grobnih priloga. 

Neki faraoni bih su važni, a nekima ne znamo čak niti ime no zajedničko im je svima da su 
imali neograničenu moć i upravljali životima svih Egipćana. 

Bilo bi lijepo kada bi se slagalica složila do kraja i kada više ne bi bilo tajni, ah možda 
bi tada interes za drevni Egipat pao. Uvijek je zanimljivije kada postoji nešto što ne znamo i 
trudimo se otkriti što više o tome. 

SAŽETAK 

Stari Egipat je civilizacija koja nastaje prije više od tri tisućljeća. Razvila se u 
području današnjeg Egipta u pustinji zahvaljujući rijeci Nil. 

Radi lakšeg snalaženja uvedena je podjela na tri velika razdoblja (Staro, Srednje i 
Novo kraljevstvo) koja se protežu kroz 31. dinastiju. 

Egipat je danas veliko turističko središte. Mogu se pogledati piramide Keopsa, 

Kefrena i Mikerina, hram kraljice Hatšepsut, špiljski hram u Abu Simbelu, kompleksi 
hramova u Luxoru i Karnaku te mnoge druge građevine, statue i umjetnost. 

Država prerasta u Carstvo za vrijeme Tutmozisa III. koji vlada velikom područjem, od 
Nubije do rijeke Eufrat u Aziji. 

Egipćani su vjerovali u stotine bogova, ali faraon Ekhnaton uvodi novu religiju sa 
samo jednim bogom-Atonom. Već za njegova nasljednik nova vjera nestaje. 

Najveće otkriće bila je Tutankhamonova grobnica. Otkrio ju je Hovvard Čarter 1922. 

godine. 

U Kasnom razdoblju dolazi do čestih provala novih naroda i mijenjanja vladara. 
Slijedom toga Egipat polako nestaje. Nakon dolaska Aleksandra Velikog 332. godine pr. 
Krista započinje dinastija Ptolomeja, te egipatski vladari više nikada neće vladati. 

SUMARY 

Ancient Egypt was a civilization which began more than three thousand years ago in 
the Nile Valley. 

A three-major periods epoch (Old Kingdom, Middle Kingdom, New Kingdom) was 
introduced for convenience which consists of 31 dynasties. 

Nowadays, Egypt is a famous tourist attraction. One can see the Pyramid of Cheops, the 
Pyramid of Chephren and the Pyramid of Menkaure, the Mortuary Temple of Queen 
Hatshepsut, the Abu Simbel temples, the Luxor and Karnak temples as well as many other 
buildings, statues and art. 

It became an empire during the rule of Tuthmosis III, who ruled over a large area from 
Nubia to the Euphrates River in Asia. 

Ancient Egyptians believed in lot of gods, but Pharaoh Akhenaten introduced a new 
religion with only one god - Aton. The religion disappeared when his successor took over. 

The greatest discovery was the Tutankhamen's tomb. It was conducted by Howard 
Čarter in 1922. 

During the Old Kingdom, there were frequent invasions by various peoples and rulers 
would often change. As a result, Egypt was slowly but surely disappearing. After the arrival 
of Alexander the Great in 332 BC, the Ptolemaic dynasty got to power. They were the last 
dynasty of Ancient Egypt. 

